|  |  |
| --- | --- |
| Møde den: 9.december 2015 kl. 10-12  Lokale 1521,220  Ny Munkegade 118, 8000 Aarhus C,  LSU for Administrationscenter ST  Deltagere: Bjørn Vinding Andersen, Christina Troelsen, Erling Kjeldsen Hyldig, Kjeld M. Søndergaard, Leif Østergård Mikkelsen, Lene Birksø Bødskov, Peter René Kithler, Lotte Lund Jensen, Helle Karvonen, Dorthe M. Andersen, Steen Dan Christiansen, Kim Kusk Mortensen, Niels Damgaard Hansen  Fraværende: John R. Mortensen  Referent: Maria Blach Nielsen | Referat |

1. Godkendelse af dagsorden og referat

**2. Meddelelser**

* Fysisk APV. LSU er ikke imponeret over svarprocenten og vil gerne have den hævet. For nogle grupper ville det hjælpe at det var på papir i stedet for computer. Skemaerne kunne godt være mere overskuelige. LSU erkender at APV’en måske er langt fra folks hverdag og derfor svært at tage sig sammen til at svare. Niels kommenterede at en del af besvarelserne bør kunne håndteres som en del af driften, fx hvis der er behov for en arkitektlampe. Det blev foreslået, at der kommer en konsulent rundt til alle og fortæller om, hvordan arbejdsmiljøet kan forbedres. Arbejdsmiljøgruppen i Aarhus er ved at undersøge mulighederne.
* Psykisk APV. Kommer i foråret. Se flere detaljer her: <http://medarbejdere.au.dk/administration/hr/arbejdsmiljoe/apv/>
* Løsningskatalog. Den 17. dec skal Niels Damgaard give en status på administrationscentrets arbejde, herunder punkterne i løsningskataloget (det tidligere problemkatalog). Niels pointerede vigtigheden af at de enkelte afdelinger (Økonomi, HR, ….) løbende holder de aftalte dialogmøder mindst hvert halve år, så alle – og ikke mindst medarbejderne – er helt afklaret omkring forventningerne til service.
* Flytninger i Aarhus. Den 7. januar flytter HR. Den 8. januar flytter Uddannelse ned til Ny Munkegade. Det markeres ved en lille ”nutårskur” for alle i Aarhus fredag den 8. januar.   
  Der blev spurgt til flytningen af FOOD, og Niels vender tilbage vedr. status.
* Høring vedr. personalepolitik. Behandles på et fællesmøde mellem HSU og HAMU primo januar. Herefter kommer der en høring ud vedr. den nye udgave af personalepolitik med svarfrist den 29. februar.
* Gode råd-runden. Er i gang. Der var tilbagemeldinger fra LSU omkring fokus på at gøre det specifikt nok og om hensigtsmæssigheden i at samle flere afdelinger i samme runde, da nogle ting var så interne at det ikke gav mening at drøfte sammen med en anden afdeling.
* Vedr. Økonomi skal der igangsættes en større proces til forbedring af arbejdsmiljøet. Processen, der skal gennemføres med hjælp udefra startes i næste uge. Gode råd-runden køres også i Økonomi.
* Elevpuljen er decentraliseret. ST har kvote på hvor mange EUD-elever vi skal have. Indtil videre har ST haft 33 elever, selvom kravet kun er at vi skal have 23 elever. Eleverne er ansat under forudsætning af at vi kan få dem finansieret, så der drøftes i øjeblikket om der skal være en pulje på ST.

**3. Økonomi**

- Budget 2016 – oplæg om transparens

- AU kommer sikkert ud med et mindre overskud i 2015. I 2016 budgetteres med et nulresultat. 2017-2019 varsler store budgetmæssige udfordringer på AU pga besparelser på uddannelse og forskningsmidler på finansloven. I løbet af det første halvår 2016 laves spareplaner for de kommende år for alle enheder i AU – også i administrationscentret. Vi planlægger jo allerede at spare knap 10 % over de næste 4 år.

- Niels har holdt oplæg om transparens for fakultetsledelsen med fokus på det økonomiske. Men alene adgang til alle økonomiske posteringer bliver man ikke nødvendigvis klogere af. Derfor er budgettet suppleret med nøgletal som forhåbentligt giver et større indblik i årsagen til posternes størrelse. Vi servicerer jo en kæmpeforretning.

- Budgettet og besparelser blev herefter gennemgået af Niels.

- LSU efterspurgte, at de så hurtigt som muligt bliver involveret i 2017-2019-budgettet. Niels svarede, at lederteamet arbejder med besparelsesmuligheder primo 2016.

**5. Lønforhandlingsproces**

- Fastlæggelse af lønkriterier. LSU bemærkede, at ledelsens udspil kan bruges som overordnede lønkriterier, men der kan være behov for at man kan få nogle mere specifikke på de enkelte administrative områder. Der blev stillet opklarende spørgsmål vedr. indholdet i ordet ”produktivitet”, hvorefter ordet blev fastholdt. Der tilføjes ”Relevant kompetenceudvikling” som et punkt.   
Niels understregede at kompetenceudvikling ikke er garant for en lønforbedring. Erling understregede, at de lokale ledere skal tage en dialog med medarbejderne omkring, hvad det betyder i praksis. Derudover blev kriterierne godkendt.

- Tidsplan for lønforhandlinger. Den overordnede plan er som følger: Ansøgningsperioden er fra 8.-28. februar. Forberedelse og forhandling er fra 29. februar – 13. maj. Umiddelbart derefter sendes breve. Udbetaling sker fra 1. april.

- Lønramme for lønforhandlinger. Universitetsledelsens udspil i HSU var en samlet ramme på 0,6 %. Endelig beslutning udestår. LSU efterspurgte en historik/opgørelse over hvem der har fået og hvor meget. Dorthe understregede at NY Løn indebærer, at lønforbedringer ikke går efter tur.

- Lønkriterier udsendes med nyhedsbrevet i januar.

- Tidsplanen medtages i kalenderen i administrations-nyhedsbrevet.

**6. Status på forretningsorden og årshjul for LSU**

- LSU godkendte begge dele, der underskrives og den lægges på hjemmesiden.

**7. Opfølgning på ”Fra stress til trivsel” og ”Psykisk førstehjælp”**

- Seminaret ”Fra stress til trivsel” blev drøftet. Niels nævnte, at der er en forventning om, at der arbejdes videre med det ude i afdelingerne og det meldes ud snarest. LSU bemærkede, at der var ikke helt tilfredshed med seminaret og der manglede konkrete redskaber. Der var måske behov for en forventningsafstemning i forhold til hvad man skulle bruge det til og hvad der skal ske fremadrettet. Niels bemærkede, at plancherne renskrives og vi skal finde ud af, hvordan vi kan bruge det bl.a. i LAMU og ledelsen.

- Meget var velkendt, men niveauet var banalt. Blandede holdninger til om man skulle have siddet sammen afdelingsmæssigt.

- Psykisk førstehjælp blev evalueret. Det var et godt kursus, men også langt. Kan være relevant for nogle at deltage på, men ikke nødvendigt med alle medarbejdere. Måske relevant at lederteamet for administrationscentret tager et 2-3 timers crash course i psykisk førstehjælp. Niels bemærkede at han kommer med et oplæg til opfølgning.

**8. Arbejdsgrupper – kort status**

- Kompetenceudvikling: Gruppen arbejder fortsat og vender tilbage når der er noget mere konkret.

- Fælles retningslinjer for fravær, ferie og forplejning: Arbejdsgruppen er endnu ikke oppe at køre. Der meldes hurtigst muligt en repræsentant fra A-gruppen og en person fra HR.

**9. Orientering fra HSU og FSU**

Den reviderede samarbejdsaftale er blevet tiltrådt.

**10. Kommende punkter på dagsorden**

- Gennemgang af guide til et godt SU-arbejde

**8. Evt.**

- Ingen emner til dette punkt.

**Næste møde: 19. januar 2016 kl. 10-12**